《弋阳主簿林敬伯出示会试录而吾临淮学生桂满预焉谂知己登高甲授官随朝喜而成咏 其二》
明代·郑真

折桂还夸姓桂人，天风听履上星辰。凤鸾飞翥金门晓，鹓鹭联翩玉殿春。

制草封缄颁巨轴，宫花拂席耀重茵。老来笑忝师传旧，客底多烦送喜频。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。